Olen Helena Penttilä ja toivotan sinut tervetulleeksi tähän ohjelmaan.
Haluan lukea täältä Jumalan kirjan lehdiltä -
Johanneksen evankeliumin luvusta 20.
Luen siitä muutaman jakeen -
ja saamme yhdessä käydä tämän jakeen sanoman sisälle.
Jakeesta 4 eteenpäin: "He juoksivat yhdessä, -
mutta se toinen opetuslapsi juoksi nopeammin kuin Pietari -
ja tuli haudalle ensimmäisenä.
Hän kurkisti sisään ja näki käärinliinojen olevan siellä, -
mutta hän ei mennyt sisälle.
Simon Pietari tuli hänen perässään -
ja astui sisälle hautakammioon.
Hän katseli siellä olevia käärinliinoja ja hikiliinaa, -
joka oli ollut Jeesuksen pään ympärillä.
Se ei ollut yhdessä käärinliinojen kanssa vaan käärittynä erillään, -
toisessa paikassa. Silloin toinenkin opetuslapsi, -
joka oli ensimmäisenä tullut haudalle, astui sisälle, -
ja hän näki ja uskoi.
He eivät näet vielä olleet ymmärtäneet Raamatusta sitä, -
että Jeesuksen piti nousta kuolleista." Aamen.
Kun tämän Jumalan Sanan luin, niin tämä lukuhan alkaa sillä, -
että varhain aamulla Maria oli tullut Jeesuksen haudalle.
Oli tapahtunut suunnattoman paljon sekä opetuslasten elämässä -
että Marian elämässä.
He olivat nähneet niin konkreettisesti, -
että Jeesus on Jumalan Poika, Jumalan Messias.
He uskoivat koko sydämestään, -
että Jumalan lupauksien aika oli alkanut heidän kansansa keskellä.
He janosivat niitä valtavia tekoja, riemuitsivat siitä, -
mitä monet ihmiset saivat kokea, kun Jeesus puhui heille, -
kun Jeesus kosketti ihmisiä, -
kun Jeesus julisti tätä Jumalan valtakuntaa.
Voi, mikä valtava määrä oli niitä, jotka olivat parantuneet!
Voi, oli niitä, jotka vain Jeesuksen käskysanojen alla kokivat, -
että riivaajien voimatkin lähtivät heidän elämästään -
ja ihmeellinen vapaus tuli Jeesuksen sanojen kautta.
Tämä valtava Messias, valtava auktoriteetti, Jumalan Poika.
Kaikki tämä oli valtavana kuvana ja todeksi elettynä -
niiden muutaman vuoden ajan, mitä he seurasivat Jeesusta.
Sitten tulevat tällaiset päivät ja ajat, -
jolloin he näkevät, että Jeesus vangitaan. Jeesus tuomitaan.
Jeesus ruoskitaan siellä ihmisten edessä.
He kuuntelevat sitä hirvittävää huutoa, -
kun kansa huutaa: "Ristiinnaulitse! Ristiinnaulitse!"
Silloin kansa teki sen valinnan.
He haluavat vapaaksi mieluummin Barabbaan, ryövärin, -
kuin että Jeesus vapautettaisiin.
Kaikki nämä ovat soljuneet opetuslasten ja Marian -
ja Jeesusta seuranneiden ystävien ohitse.
Nyt he ovat siinä tilanteessa, että ovat nähneet, -
kun Jeesus on kuollut ristinpuulle.
Jälleen on paljon tapahtunut, jota ei voi ymmärtää, -
kun on kysymys Jumalan Pojasta. Hänellä oli käskyvalta sanoa, -
kutsua legioonittain enkeleitä vapauttamaan Hänet -
siitä kaikesta kurimuksesta, mitä Hänen elämäänsä tuli.
Oli varmasti myös kysymys siitä, -
miksi Jumala, miksi Kristus oli vaiti.
Miksi Hän ei käyttänyt omaksi hyödykseen valtavaa auktoriteettia, -
sitä Jumalan voiman ilmestymistä ja todellisuutta?
Ristinkuolema on suuri salaisuus Raamatun lehdillä.
Sitä ei oikeastaan kukaan voi ymmärtää, ellei ole saanut kokea, -
että Pyhä Henki sen avaa ja tuo tämän valtavan salaisuuden julki.
Ihmisten sydämille se tuo sen julki Jumalan Sanassa ja kaikessa, -
mitä tapahtui Jeesuksen ylösnousemuksen jälkeen.
Nyt olemme tässä epätietoisuuden hetkessä.
Kun Maria tulee aamulla varhain, ja Pietari ja Johannes kuulevat, -
että Jeesuksen hauta on tyhjä. Joku on varastanut Jeesuksen ruumiin!
Varmasti on mielessä, että eikö tämä kauheus lopu?
Eikö sillä ole loppua?
Mutta myös samalla syvä näkemisen nälkä.
Haluamme itse nähdä ja ymmärtää, mitä on tapahtunut.
Sinä aamuna, kuten Raamattu kertoo, oli merkillinen juoksukilpailu, -
kun he juoksivat kohden aluetta, johon Jeesus oli haudattu.
Johannes kenties nuorempana ja nopeampana on siellä ensin.
Hän tulee haudan suulle, näkee sen todellisuuden, -
mitä Maria näki: haudan suulta oli vieritetty valtava kivi pois, -
ja sinne hautakammioon näkyi.
Mutta kaiken keskellä hän aivan kuin pysäyttää siihen itsensä.
Aivan kuin hän ei uskaltaisi astua hautakammioon sisälle.
Valtasiko hänet pelko kohdata sitä, mitä siellä on näkyvissä?
Vain taivas sen tietää, mutta hänen takaansa tulee Pietari, -
astuu Johanneksen ohitse hautakammioon sisälle.
Sitten sanotaan, että myös Johannes astuu sisälle hautakammioon.
Mistä tänään haluan puhua, -
se on juuri tämä alue, jossa Johanneksesta sanotaan: -
hän astui sisälle, hän näki ja hän uskoi.
Eikö ole merkillinen asia tässä kaikkein suurimmassa pimiössä -
tilanteessa, jossa aivan kuin kuolema hallitsee kaikkea, -
että sen sisällä voi syntyä usko?
Sellainen tietoisuus yhden miehen sydämessä, -
että jotakin valtavaa on tapahtunut.
Kun tätä mietin, ajattelin, kuinka monen elämässä tänäänkin -
olet kuullut Jumalan Sanaa.
Olet kuullut kenties lukemattomia saarnoja -
ja olet aivan kuin halunnut omasta sisimmästäsi tulla lähelle.
Tulla sinne tapahtuman keskelle, -
mutta jokin on aivan kuin pysähdyttänyt elämäsi.
On tullut mahdottomuus astua sisälle.
Onko se pelko, joka voi hallita ja kahlita ihmistä -
niin monelta suunnalta? Sanotaan, että on elämänpelkoa.
On kuolemanpelkoa. On pelkoa kohdata elämän asioita jne.
On monia muita pelkoja. Joskus syvän pelon laskee, -
kun ihminen pelkää toista ihmistä.
Kaiken tämän keskellä on jotakin, mikä nousee kauniisti, -
aivan kuin aamurusko siellä Johanneksen elämässä.
Juuri hetki sitten kaikki oli ollut menetettynä.
Kenties hänkin oli aamuvarhaisella murehtinut, -
mitä elämä on tämän jälkeen.
Joudummeko kenties saman kohtalon alaiseksi kuin Jeesus?
Olemmehan seuranneet Häntä julkisesti. Varmasti monet ajatukset.
Mutta kun hän astuu tuon yhden askeleen, -
tulee sisälle hautakammioon, niin hän näkee.
Ensimmäisenä hän näkee sen, että hautaa ei ole ryöstetty.
Tässä haudassa on tapahtunut jotakin yliluonnollista.
Se kertoo hänelle, että Jeesus ei ole enää täällä, -
vaan Jeesus on noussut kuolleista. Hänen täytyy elää!
Tuo asia viriää hänen sisimmässään.
Raamattu sanoo seuraavassa jakeessa, -
että he eivät vielä ymmärtäneet Raamattua.
Silti Johannes uskoi ja tiesi, -
että Jeesus on herännyt kuolleista.
Minkälainen oli se haudan sisus?
On merkillistä, kuinka kauniisti Johannes sen kuvaa.
Hautapaadella oli vain kuin toukan kotelo, -
jonka sisästä oli poistuttu. Kotelon muoto kertoi sen.
Sitten sanotaan, että hikiliina oli erikseen kokoon taitettuna -
siinä vähän kauempana.
Kun katselee tällaista näkyä, inhimillisesti tavallaan mahdotonta, -
niin jotakin alkaa viritä Johanneksen sisimmässä.
Jeesus, Hänen täytyy elää! Hän on poistunut tästä kotelosta.
Kun hän tulee haudasta ulos, -
niin jotakin niin valtavaa alkaa tapahtua.
Raamatun ja Johanneksen valtava viestintä on, -
että kuolema ei voinut Jeesusta pidättää. Jeesus nousi kuolleista!
Hän eli ja Hän ilmestyi sen ajan keskellä.
Hän ilmestyi seuraavissa jakeissa opetuslapsille.
Hän ilmestyi Häntä seuraaville naisille ja Marialle, -
joka tuskaisesti Häntä etsi.
He saivat kokea jotakin sellaista, minkä taivas avaa -
ja minkä Jumala voi avata myös tänä päivänä sen ihmisen elämään, -
jonka sisimmässä on suunnaton halu: haluan nähdä ja kokea, -
mitä tämä uskonelämä on.
Haluan astua sen yhden askeleen, joka vie minut näkemään, -
onko Jumala totta. Onko Jumala todellinen?
Onko se evankeliumi totta, mistä puhutaan?
Kun julistan tätä tänään tässä sinulle, -
niin tulee mieleeni vuosien takaa eräs tilanne.
Olin Varkauden kaupungissa ja kuuntelin aamulla paikallisradiota.
Kuuntelin siksi, että ohjelmassa oli merkillinen aihe.
Aihe oli jotenkin näin: -
Mistä tiedät varmasti, että Jumala on olemassa?
Se jotenkin herätti minun sisimpäni.
Tahdon kuunnella tämän päivän ihmistä -
tällaisen valtavan haasteen äärellä: -
Mistä tiedät, että Jumala on todellinen?
Ei mennyt kuin pieni hetki, kun tuli ensimmäinen puhelu.
Kuuntelin sitä puhelua.
Siinä eräs nuori yksinhuoltajaäiti kertoo -
ja aloittaa puhelunsa sanomalla radioon: -
"Ei kukaan voi sanoa minulle, ettei Jumalaa ole. -
Olen kokenut Jumalan niin todellisena. -
Kaikkein merkillisintä on, että Hän on tänään elävä Jumala."
Sitten hän kertoo tällaisen asian.
Eräänä aamuna, kun laitoin toisen tytöistäni kerhoon.
Valmistin ja puin häntä siinä.
Toinen tyttö oli menossa ala-asteelle.
Siinä he kolmisin olivat vielä kodissaan ja äiti tiesi, -
että jääkaappi on täysin tyhjä ruoasta.
Hän tiesi, että lapset saavat aamu- palan ja toinen koulussa ruoan, -
mutta itkien hän hiljaa laittaa lapsensa koulutielle -
ja saattelee heidät sinne. Kun hän palasi kotiin, -
hän avasi tyhjän jääkaapin oven ja katsoi sisälle.
Voi sanoa, kuten monet sanovat tänä päivänä, -
ettei paistanut kuin jääkaapissa valo.
Hänen elämänsä ei ollut ajautunut tähän pisteeseen siksi, -
että olisi viettänyt holtitonta, huonoa elämää ja tuhlannut rahansa.
Olivat vain elämäntilanteet johtaneet tähän.
Sinä aamuna hän sanoi menneensä olohuoneeseen.
Hän polvistui ja ensimmäisen kerran elämässään -
hän aivan kuin huusi sydämensä tuskasta: -
"Jumala, jos Sinä olet olemassa, niin ilmesty minun elämässäni. -
Anna minulle ja lapsilleni ravinto. -
Kun he palaavat koulusta ja kerhosta, -
niin minulla on heille kattaa ruokaa. En tiedä, miten sen teet, -
mutta jos Sinä olet elävä Jumala, niin anna meille ruokaa!"
Se oli syvä parahdus. Se oli sen päivän rukous hänen elämässään.
Kun hän nousi siitä lattialta, -
hän käveli siinä vielä edestakaisin.
Hän ihmetteli, kun yhtäkkiä ovikello soi.
Kaikkein merkille pantavinta tässä on tämä.
Ennen kuin nainen edes rukoili, -
niin eräässä kodissa iäkäs täti -
oli ollut aamulla polvistuneena rukouksiin.
Hän oli sanonut: "Jeesus, jos voit minua tänään käyttää -
jonkun ihmisen elämässä, niin puhu minulle. -
Minä tahdon totella. Olet monesti minulle puhunut monista asioista. -
Tuo nainen kokee siellä pienessä huoneistossaan, -
että Jumala puhuu hänelle: "Mene kauppaan. -
Osta 2 kassillista ruokatavaroita - ja mikä hämmentävintä:
vie ne tällaiseen osoitteeseen."
Eikö ole merkillistä, että Jumala on tänä päivänä Täsmäjumala?
Hän tietää, mitä Hän tekee.
Missä nöyrä sydän janoaa ja odottaa, -
niin Jumala puhuu vielä omilleen.
Monien korvat kuulevat vielä tänä päivänä Jumalan ääntä.
Hän tottelee, oli kirjoittanut osoitteen ylös.
Hän soittaa tuota ovikelloa.
Kun tuo nuori nainen tulee avaamaan oven, -
hän näkee oudon vanhan naisen oven takana.
Ei hän tuntenut vanhusta, mutta kun hän katseli tätä silmiin, -
niistä heijastui jotakin ihmeellistä rauhaa ja levollisuutta.
Hän kysyi naiselta: "Miksi olet tullut minua tapaamaan?
Miksi soitit tätä ovikelloa?"
Tuo nainen sanoo ihanasti: "Jeesus sanoi minulle aamulla: -
'Mene tähän kotiin ja vie kaksi kassillista ruokaa.'
Voisitko ottaa nämä painavat kassit käsiisi, että helpottuisin -
ja saisin tämän painon pois käsistäni."
Vaistomaisesti hän otti kassit käsiinsä ja purskahti itkuun.
Hetkeä aikaisemmin hän oli rukoilemassa.
Hän ei tiennyt, että Jumala on todellinen ja vastaa.
Hän vain huusi sen sydämensä hätähuudon.
Kun kassit oli asetettu keittiön puolelle, -
niin nuori nainen tarraa vanhan naisen käsiin kiinni ja sanoo: -
"En tiedä, mitä sinun elämässäsi on tapahtunut, -
mutta sen tiedän, että se on jotakin hyvää.
Sinulla on jotakin enemmän kuin minulla -
ja minä haluan löytää sen elämän todellisuuden."
Ennen kuin tuo iäkäs nainen poistuu tuosta kodista, -
hän on saanut johdattaa tuon naisen sisälle Jumalan valtakuntaan.
Ei johonkin hautakammion ulkopuolelle, -
vaan astumaan sisään siihen elämään, -
jossa kaikki pimeyden vallat on sittenkin voitettu.
Nainen sanoo puhelun lopuksi: "Usko tai älä, -
mutta tämä on minun todistukseni ja haluan siitä kertoa, -
sillä nyt minä tiedän. Eivät elämäni päivät ole helppoja siksi, -
että tulin uskoon. Eivät ne ole helpottuneet, -
mutta nyt on paikka, missä saan rukoilla, etsiä Jumalan kasvoja.
Olen löytänyt seurakunnan, jossa saan jakaa kokemuksia ja murheita."
Tuo nainen löysi elämäänsä ihmeel- lisen yhteyden elävään Jumalaan.
Ystäväni, oletko koskaan ajatellut, että Jumalamme on elävä?
Jeesus toimii tänä päivänä.
Kun Johannes ja Pietari tulevat siellä ajan keskellä...
Raamattu sanoo, kuinka vähän myöhemmin Jeesus kohtaa heidät, -
ja siellä tapahtuu ihania asioita.
Pyhä Henki avaa heille kirjoitukset.
He pääsevät sisäisesti kokemaan uudestisyntymisen ihmeen.
Koska Jeesus oli kuollut, ja synnit oli sovitettu, -
heille voitiin julistaa anteeksiantamuksen ihana siunaus -
ja he saavat kokea tämän Jumalan todellisuuden.
Ystäväni, tätä Jumala tekee juuri tänä päivänä. Hän on elävä Jumala.
Opetuslapset kokivat jotakin valtavan todellista.
Kaikki se pimeys, kaikki se, millä aika ja maailma kohteli Jeesusta.
Loppujen lopuksi kysytään: Mikä piti Jeesuksen ristillä?
Voimme vastata yksinkertaisesti: Jeesuksen piti ristillä se, -
että Hän rakasti sinua, minua, jokaista, joka tässä maailmassa on.
Näin evankeliumin sanoma, uudestisyntymisen armo, -
syntien anteeksiantamus voisivat koskettaa jokaisen ihmisen elämää.
Ystäväni, sen tähden sanon sinulle: Älä jää evankeliumin portille.
Älä jää siihen odottamaan ja ihmettelemään, -
onko kenties jotakin tapahtunut.
Sydämeni kutsu on, että astu sisälle sen sanoman ytimeen, -
jossa elämä voi ilmestyä tänäkin päivänä Jeesuksessa Kristuksessa.
Voi, miten valtavaa avautuu opetuslasten elämässä!
He olivat edelleen monta kertaa peloissaan.
Peloissaan he olivat silloinkin, kun olivat yhdessä koolla.
Jeesus tulee tuon ylösnousemus- ruumiin olemuksessa -
ja astuu läpi ovien heidän keskelleen. Ei tarvittu oven aukaisua.
Hän julistaa heille valtavan Sanan: "Rauha teille. Älkää peljätkö."
Hän antaa myös ihanan kutsun ja kutsumuksen heille.
Heidät lähetetään tämän maailman keskelle -
julistamaan Jumalan valtakuntaa, ja voima tulee Jumalalta.
Kaikki tämä valtava Jumalan salaisuus on ilmoitettuna -
tässä Jumalan evankeliumissa, kun otat sen käsiisi.
Luet Johanneksen evankeliumia, näitä valtavia loppuhuipentumia.
Voi sanoa, että jos Jeesus olisi ainoastaan käynyt ristinkuoleman, -
niin monet voisivat sanoa tänään: "Voihan sitä kuolla."
Mutta ystäväni, on valtavaa julistaa sitä todellisuutta, -
että Jeesus nousi kuolleista ja Hän ylösnousi!
Opetuslapset saivat todistaa, kun Jeesus otetaan taivaaseen.
Mikä kaikista valtavinta, Jumalan kansa tässä ajassa, -
Kristuksen omat, jotka ovat astuneet Jumalan pelastussuunnitelmaan -
Kristuksen ansion ja voiman tähden, he odottavat lupauksen täyttymystä.
Se lupaus on, että kuten te näitte Hänen menevän ylös taivaaseen, -
niin Hän on tuleva sieltä takaisin.
Hän ei tule enää seimeen. Häntä ei aseteta enää hautaluolaan.
Hän tulee Majesteettina, kunnian Kuninkaana.
Hän tulee sinä Messiaana, joka on kaiken valmistanut -
ja Hän nostaa oman seurakuntansa täältä ylös luoksensa.
Eikö ole valtava lupaus tämän ajan keskellä?
Et voi sitä ymmärtää, ellei Jumala ja Jumalan armo saa -
nyt sinua koskettaa. Ellet avaa sydäntäsi kokonaan Hänelle -
ja astu sisälle sen elämän todellisuuteen, -
minkä Kristus on omillensa valmistanut.
Silloin et jää ovenpieleen arkana pälyilemään, -
vaan jotakin tapahtuu, kuten Johanneksesta kauniisti sanottiin:
Hän astui sisälle. Hän näki ja hän uskoi.
Ystäväni, tämä voi toteutua juuri sinun elämässäsi tänä päivänä.
Se tapahtui Varkauden kaupungissa yhden ihmisen kuuliaisuudessa.
Kuunnella Jumalan kutsua, totella, viedä se viesti eteenpäin -
ja nähdä, että hänet oli lähetetty oikeaan aikaan, oikeaan hetkeen.
Yksi ihminen sai kokea valtavan Jumalan armollisen siunauksen.
Voi ystäväni, tänä päivänä tässä hetkessä edelleen sanon sinulle, -
jonka sydämessä ei ole pelastusvarmuutta.
On kyllä kenties paljon tietoa näistä asioista, -
mutta ehkä sisimmässäsi et ratkaise suhdettasi elävään Jumalaan.
Kun ratkaisu tapahtuu, -
niin Jumala synnyttää sinut uudesti ylhäältä ja saat uuden elämän.
Elämän, jossa on päämäärä.
Elämän, jota kattaa Jumalan uskollisuus ja turvallisuus.
Tiedät, että et ole matkalla ikuista eroa kohden, -
et ole matkalla kadotusta kohden, pimeyttä kohden, -
vaan olet matkalla Jumalan kaupunkiin Jeesuksen kanssa.
Eikö ole ihanaa, ettei tarvitse vaeltaa yksin?
Saa vaeltaa Jeesuksen kanssa ja saa oppia Häntä tuntemaan -
Jumalan Sanasta, Jumalan Sanan saarnasta, uskovien yhteydestä -
ja rukouksen valtavasta salaisuudesta, kun se avautuu sinulle.
Ja avautuu valtava Jumalan maailmojen kirkkaus.
Hiljennymme tässä rukoukseen ja saamme sanoa: -
Taivaallinen Isä, Jeesuksen valtavassa nimessä -
Herra, me saamme lähestyä Sinun kasvojasi.
Olkoon elämäntilanne mikä tahansa, niin Herra saa astua nyt sisälle.
Näet miehen/naisen.
Herra, anna hänen kokea ja anna hänelle se rohkeus, -
että hän saa tehdä elämänsä valtavimman ratkaisun -
astumalla askeleen suoraan Sinun syliisi, suunnitelmaasi.
Hän saa kokea täydellisen anteek- siantamuksen Kristuksen veressä, -
uuden elämän. Jeesus, sinua ystäväni, siunatkoon! Aamen.
Ystäväni, jos tahdot tukea tätä ohjelmaa, -
voit soittaa numeroon 0600 10077.
Puhelun hinta on noin 10 euroa.
Voit myös käyttää pankkia. Tilinumero näkyy ruudussa.
Muistathan viitteen. Sen kautta voit tukea juuri tätä ohjelmaa.
Kiitos sinulle! Siunausta!
Tekstitys: Tuula-Riitta Virrankare